สลัดกาปรี

สลัดกาปรี () หรือ กาเปรเซ () เป็นสลัดอย่างง่ายชนิดหนึ่งของอิตาลี ประกอบด้วยเนยแข็งมอซซาเรลลาสดฝาน มะเขือเทศฝาน และใบโหระพาฝรั่ง ปรุงรสด้วยเกลือและน้ำมันมะกอก และมักจัดวางบนจานตามธรรมเนียมปฏิบัติของร้านอาหารต่าง ๆThe Joy of Cooking (75th Anniversary Edition) p. 169"Nigel Slater's classic insalata caprese recipe", The Observer, Sunday 18 July 2010. เช่นเดียวกับพิซซามาร์เกรีตา สลัดชนิดนี้ให้สีตามสีในธงชาติอิตาลี (เขียว ขาว และแดง)

ในอิตาลีมักเสิร์ฟสลัดกาปรีเป็น อันตีปัสโต (อาหารจานแรกเพื่อเรียกน้ำย่อย) แทนที่จะเป็น กอนตอร์โน (เครื่องเคียง) โดยสามารถรับประทานในช่วงเวลาใดก็ได้ของวัน สลัดกาปรีถือเป็นรูปแบบหนึ่งของ "อาหารกาปรี" ชนิดต่าง ๆ กล่าวคือ เราอาจเสิร์ฟสลัดชนิดนี้เป็นส่วนหนึ่งของพิซซา พาสตา หรือแซนด์วิช "แบบกาปรี" ก็ได้

สลัดกาปรีได้รับการตั้งชื่อตามเกาะกาปรีซึ่งเชื่อกันว่าเป็นถิ่นกำเนิดของมัน มีเรื่องเล่าเกี่ยวกับที่มาของสลัดกาปรีอยู่ว่า สลัดชนิดนี้ได้รับการคิดค้นขึ้นเพื่อให้เป็นที่ถูกปากแก่สมาชิกราชวงศ์หรือนักการเมืองสำคัญที่มาพักร้อนบนเกาะในคริสต์ศตวรรษที่ 20 หรือไม่ก็เพื่อเป็นสดุดีแก่ธงชาติอิตาลี (ด้วยสีของส่วนผสมหลักดังกล่าว)

 อ้างอิง 

หมวดหมู่:สลัด
หมวดหมู่:อาหารจากเนยแข็ง
หมวดหมู่:อาหารจากมะเขือเทศ
หมวดหมู่:อาหารอิตาลี